《沙津妓馆送杨少通渡江南征》
明代·宋登春

怜君能骑马，江汉未经过。宦薄蛮方远，家贫童仆多。

朝云怜楚子，桃扇赠韩娥。万里相思字，秪应候薜萝。

作者简介：真定府新河人，字应元，号海翁，晚号鹅池生。少能诗，善画。嗜酒慕侠，能骑射。年三十，以妻子儿女五人皆死，弃家远游。晚居江陵，知府徐学谟甚敬礼之。后游石首受辱，遂披发为头陀，不知所终。一说于万历十七年离徐学谟家，泛舟钱塘，投江死。有《鹅池集》、《燕石集》。